**OSNOVNA ŠKOLA ERNESTINOVO**

**Br.zapisnika 3./2018.**

**Z A P I S N I K**

sa sjednice Školskog odbora Osnovne škole Ernestinovo, Ernestinovo, održane 6. rujna 2018. godine s početkom u 9.30 sati u prostorijama Škole u Ernestinovu.

**Sjednici su nazočni:** Ingrid Denich, Marina Alerić,Davor Burazin i Jelena Knežević ( 4 članova ŠKO)

**Sjednici nisu nazočni**: Ivona Briški, Marija Stazić Damir Matković(3 člana ŠKO)

**Ostali nazočni:** Damir Škrlec, ravnatelj škole

Davor Burazin, predsjednik Školskog odbora, otvara sjednicu, pozdravlja prisutne i konstatira kako postoji kvorum za donošenje pravovaljanih odluka.

Za ovu sjednicu predlaže sljedeći

**D n e v n i r e d:**

1. Usvajanje Zapisnika s prethodne sjednice Školskog odbora
2. Zasnivanje radnog odnosa na poslovima učitelja srpskog jezika na temelju natječaja, neodređeno-nepuno radno vrijeme, traži se suglasnost Školskog odbora
3. Zamolba Udruge Petar Smajić za korištenje školske učionice u šk.god. 2018./19.
4. Osiguranje učenika u šk. god. 2018./19.
5. Školska kuhinja u šk.god. 2018./19.
6. Razno

Jednoglasno se usvaja predloženi dnevni red.

**Ad.1.)** Jednoglasno je usvojen zapisnik s prethodne sjednice Školskog odbora održane 9. srpnja 2018. godine.

**Ad.2.)** Nakon primljene Obavijesti Ureda državne uprave, Službe za društvene djelatnosti, Osječko-baranjske županije od 24. kolovoza 2018.g., da možemo oglasiti potrebu i popuniti radno mjesto zbog nestručne zastupljenosti, upražnjeno nakon odlaska zaposlenika u mirovinu, Škola je 28. kolovoza 2018. godine objavila natječaj za popunu radnog mjesta učitelja srpskog jezika neodređeno-nepuno radno vrijeme, 22 sata tjedno.

Na natječaj prijavila su se 4 kandidata, nestručno i to:

1. Tatjana Radojčić, prof. razredne nastave s položenim stručnim ispitom za zanimanje učitelja razredne nastave na srpskom jeziku,
2. Đurđica Đukelić, prof. razredne nastave s položenim stručnim ispitom za zanimanje učitelja razredne nastave na srpskom jeziku
3. Silvija Ištuk, prof. tjelesne kulture
4. Tanja Novak, prof. razredne nastave

Budući da prijavljeni kandidati ne ispunjavaju uvjete za rad na neodređeno radno vrijeme ravnatelj predlaže i traži suglasnost Školskog odbora da se primi Tatjana Radojčić iz određeno-nepuno radno vrijeme ( 22 sata tjedno) do zasnivanja radnog odnosa na osnovi ponovljenoga natječaja u roku od pet mjeseci sukladno odredbi članka 107. stavka 11. Zakona o odgoju i obrazovanju u osnovnoj i srednjoj školi. Imenovana radi i u OŠ Laslovo, nepuno radno vrijeme izborna nastava srpskog jezika po Modelu-C“.

Školski odbor jednoglasno daje s u g l a s n o st ravnatelju Škole da na poslove učitelja srpskog jezika na određeno-nepuno radno vrijeme ( 22 sata tjedno) primi Tatjanu Radojčić, prof. razredne nastave iz Dalja, najdulje do pet mjeseci.

**Ad.3.)** Pročitana je ZamolbaLikovne udruge Petar Smajić kojom se traži korištenje školske učionice dva sata tjedno za edukaciju engleskog jezika.

Jednoglasno je odlučeno da se udovoljava zamolbi, te da se odobrava besplatno korištenje školske učionice jednom tjedno dva sata za edukaciju engleskog jezika budući da na edukaciju dolaze učenici naše škole.

**Ad.4.)** Između primljenih ponuda za osiguranje u školskogj godini 2018./2019. Ravnatelj predlaže osiguranje učenika preko Croatia osiguranja, 30 kn po učeniku.

Jednoglasno usvojeno.

**Ad.5.)** Ravnatelj je upoznao prisutne daŠkolska kuhinja u školskog godini 2018./19. ostaje besplatno  
i to:

1. prema projektu „školski obrok za sve“ do 31.12.2018. i
2. Projekt „FEAD“.

Inače je cijena obroka po učeniku na dan 5,47 kn.

**Ad.6.)** Vezano za izbornu nastavu vjeronauka ravnatelj je upoznao prisutne da je došlo do isteka mandata pravoslavog vjeroučitelja Vladimira Nedeljkovića i da je od 1. rujna 2018. godine postavljen po mandatu Srpske Pravoslavne Crkve postavljen Miljen Ilić za pravoslavnog vjeroučitelja.

Sjednica Školskog odbora završena je u 10.00 sati.

**Zapisničar: Predsjednik Školskog odbora:**

Jelena Knežević Davor Burazin